সুবিধাবঞ্চিত শিশুদের সঙ্গে সিয়াম
প্রকাশিত: ০৩:১৫ পিএম, ২১ অক্টোবর ২০১৮
সময়ের আলোচিত অভিনেতা সিয়াম আহমেদ। ছোট পর্দা মাতিয়ে ‘পোড়ামন ২’ ছবি দিয়ে বাজিমাত করেছেন চলচ্চিত্রেও। অপেক্ষায় আছে তার ‘দহন’ ছবিটি। এরইমধ্যে ছবির একটি গান ব্যাপক আলোচনা ও সমালোচনা তৈরি করেছে।
আশা করা যাচ্ছে ‘দহন’ ছবিটিও ব্যবসা সফল হবে। এই ছবি দিয়ে আবারও সিয়ামের নায়িকা হিসেবে সাফল্যের অপেক্ষায় পূজা চেরী। জাজ মাল্টিমিডিয়ার প্রযোজনায় ছবিটি নির্মাণ করেছেন রায়হান রাফী। ‘দহন’-কে ঘিরে এখন প্রচারণা চলছে।
তবে অভিনয়ের বাইরে সমাজ সচেতন মানুষ হিসেবে আলদা পরিচিতি রয়েছে সিয়ামের। নানামুখী কর্মকাণ্ডেও অংশ নিয়ে থাকেন তিনি। তারই অংশ হিসেবে সম্প্রতি একটি সামাজিক সংগঠনের ব্যানারে সুবিধাবঞ্চিত শিশুদের মাঝে খাদ্য বিতরণ করলেন।
ময়ূরপঙ্খী সংস্থার এ আয়োজনে ময়ূরপঙ্খী আদর্শলিপি স্কুলের সুবিধাবঞ্চিত শিশুদের মাঝে অতিথি হিসেবে উপস্থিত হয়ে খাবার বিতরণ করেন চিত্রনায়ক সিয়াম। অনুষ্ঠানে প্রধান অতিথি হিসেবে উপস্থিত ছিলেন প্রযুক্তি ও প্রজন্ম ফাউন্ডেশনের চেয়ারম্যান গোলাম সারোয়ার মানিক।
আরও উপস্থিত ছিলেন ময়ূরপঙ্খীর প্রতিষ্ঠাতা চেয়ারম্যান রুহিত সুমন, ভাইস-চেয়ারম্যান-সাথী খানসহ আরও অনেকে।
এই আয়োজন সম্পর্কে সিয়াম জাগো নিউজকে বলেন, ‘শিশুদের সঙ্গে সময় কাটাতে আমার খুবই ভালো লাগে। খুব মজা করা যায়। সেদিন ওইসব শিশুদের মুখে খাবার তুলে দিতে অন্যরকম একটা আবেগীয় অভিজ্ঞতা সঞ্চয় করেছি।’
এলএ/পিআর
বাচ্চু ভাইয়ের গান আমরা বাঁচিয়ে রাখবো : আসিফ আকবর
আসিফ-আকবর
অনন্ত জলিলের সিনেমায় ইরানি পরিচালক, নানা চমকে ডিসেম্বরেই শুটিং
যা করেছি, বেশ করেছি
ফের পাকিস্তানে খেলতে যাচ্ছে শ্রীলঙ্কা
ক্বারি আবদুল গণির ইন্তেকাল ও জানাজা
বিশ্ব ফুটবলে লাল-সবুজের বিজ্ঞাপন তারা
তিনদিন পর ফের ধরা খেলেন সেই চক্ষু ডাক্তার!
বিজ্ঞাপনে তানহা তাসনিয়া